is tr is is pt is is is is is is en is is is is is is is is is is is is en is is is en is is is is is en is is is is en is hu is is is is is is is is is is en
Dóra Magnúsdóttir fæddist 25. október 1965 í Reykjavík. Hún býr í Bústaðahverfinu ásamt börnum, páfagauki og eiginmanni. Sá heitir Guðmundur Jón Guðjónsson og starfar sem kennari í upplýsingatækni við Tækniskólann. Dóra er Reykjavíkurmær, fædd á Landspítalanum og hefur alið manninn í ýmsum póstnúmerum borgarinnar að u.þ.b. sex árum undanskildum sem voru nýtt til náms í Þýskalandi og Danmörku og ferðalög um heim allan á yngri árum. Eitt helsta áhugamál Dóru er útivist enda hefur hún starfað lengi sem leiðsögumaður bæði í borginni en einnig um landið þvert og endilangt – og á það þátt í áhuga hennar á að borgin verði enn grænni og vænni. Einnig er Dóra ákafur menningarnjótandi en þar er leikhús og lestur í mestu uppáhaldi.
2013-2014 Framkvæmdastjóri Eldstöðvarinnar (Volcano House)
2003-2013 Markaðsstjóri Höfuðborgarstofu (Visit Reykjavik)
2001-2003 Íslenskar ævintýraferðir, markaðsstjóri
2001 Tölvudreifing, markaðs- og kynningarstjóri
2000 Allskyns, auglýsinga- og vefhönnunarstofa Dóru og manns hennar sett á laggirnar. Vefverkefni samhliða öðrum störfum gegnum árin.
1995-98 Deildarstjóri í upplýsingadeild Icelandair
1995 Blaðamaður á Morgunblaðinu
1985-1994 Starfaði á tímabilinu við blaðamennsku hjá ýmsum miðlum og við leiðsögn erlendra ferðamanna á Íslandi um landið þvert og endilangt. Auk þess bjó Dóra í Þýskalandi og sinnti háskólanámi bæði þar og hérlendis og ferðaðist um víða veröld árin 1987-88 og 1990-91.
2011 Meistaragráða í stjórnsýslufræðum – MPA
2000 Markaðs- og viðskiptafræði // Medieøkonom
IMMA – Interactive Marketing and Media Academy
1994 Hagnýt fjölmiðlun, framhaldsnám frá HÍ. Diploma
1992 B.Sc. próf í landfræði frá Háskóla Íslands
1986-87 Freie Universität Berlin. Þýska og heimspeki
1985-86 Lokapróf frá Leiðsöguskóla Íslands og þýskunám við HÍ
1984/5 Stúdentspróf frá Menntaskólanum við Hamrahlíð
Núverandi nefndastörf á vegum Reykjavíkurborgar
Hverfisráð Háaleitis og Bústaða, formaður
2014-2015 Menningar- og ferðamálaráð
2014 Varamaður í stjórn Félags frjálslyndra jafnaðarmanna
2014- Stjórnarseta í VR
2013-2016 Stjórnarseta í Félagi stjórnsýslufræðinga
2009-2013 Stjórn Samtaka um heilsuferðaþjónustu
2009-2013 Stjórn Ráðstefnuskrifstofu Íslands, þar af tvö ár sem formaður
2003-2013 Stjórn Ferðamálasamtaka höfuðborgarsvæðisins
2003-2009 Stjórn Ferðamálasamtaka Íslands
2004-2008 Stjórn Sjóminjasafnsins Víkurinnar
Dóra sat að auki í samstarfshópi um kynningarmál á höfuðborgarsvæðinu, verkefnisstjórn vegna Grænu höfuðborgar Evrópu, markaðshópi Iceland Naturally og Inspired by Iceland, og samstarfshópi markaðsstofa landshlutanna.